CELEX: 32010R0298
Language: fi
Date: 2010-04-09 00:00:00
Title: Komission asetus (EU) N:o 298/2010, annettu 9 päivänä huhtikuuta 2010 , asetuksen (EY) N:o 1451/2007 muuttamisesta biosidituotteiden markkinoille saattamista koskevien poikkeusten voimassaolon pidentämisen osalta (ETA:n kannalta merkityksellinen teksti)

10.4.2010   
            
            
               FI
            
            
               Euroopan unionin virallinen lehti
            
            
               L 90/4
            
         KOMISSION ASETUS (EU) N:o 298/2010,
   annettu 9 päivänä huhtikuuta 2010,
   asetuksen (EY) N:o 1451/2007 muuttamisesta biosidituotteiden markkinoille saattamista koskevien poikkeusten voimassaolon pidentämisen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan,
   sekä katsoo seuraavaa:
   
               (1)
            
            
               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetun komission asetuksen (EY) N:o 1451/2007 (2) liitteessä II vahvistetaan kattava luettelo olemassa olevista tehoaineista, jotka on arvioitava jo markkinoilla olevien tehoaineiden järjestelmällistä tutkimista koskevan työohjelman, jäljempänä ’tarkastusohjelma’ mukaisesti, ja kielletään sellaisten biosidituotteiden markkinoille saattaminen, jotka sisältävät sellaisia tehoaineita, joita ei ole lueteltu mainitussa liitteessä tai direktiivin 98/8/EY liitteessä I tai IA.
            
         
               (2)
            
            
               Asetus (EY) N:o 1451/2007 mahdollistaa kuitenkin sen, että komissio voi myöntää poikkeuksen tämän kiellon soveltamisesta tapauksissa, joissa jäsenvaltio katsoo, että tehoaine on sille välttämätön terveyteen, turvallisuuteen tai kulttuuriperinnön suojelun liittyvistä syistä tai että tehoaineella on ratkaiseva merkitys yhteiskunnan toiminnalle, ja jos käytettävissä ei ole teknisesti ja taloudellisesti toteutuskelpoisia vaihtoehtoja tai korvaavia aineita, jotka ovat hyväksyttävissä ympäristön ja terveyden kannalta; asetuksessa säädetään myös, että jäsenvaltiot voivat sallia sellaisten tehoaineiden markkinoille saattamisen, jotka koostuvat yksinomaan elintarvikkeista tai rehuista, jotka on tarkoitettu käytettäväksi valmisteryhmään 19 kuuluvina karkotteina tai houkutteina.
            
         
               (3)
            
            
               Mainitut poikkeukset ovat tällä hetkellä voimassa 14 päivään toukokuuta 2010, koska alun perin tarkastusohjelman piti päättyä mainittuna päivänä.
            
         
               (4)
            
            
               Direktiivillä 98/8/EY, sellaisena kuin se on muutettuna direktiivillä 2009/107/EY (3), pidennettiin tarkastusohjelman voimassaoloaikaa 14 päivään toukokuuta 2014.
            
         
               (5)
            
            
               Yhdenmukaisuuden vuoksi on asianmukaista, että asetuksen (EY) N:o 1451/2007 5 ja 6 artiklassa säädettyjen poikkeusten kesto vastaa tarkastusohjelman kestoa.
            
         
               (6)
            
            
               Sen vuoksi asetusta (EY) N:o 1451/2007 olisi muutettava.
            
         
               (7)
            
            
               Tässä asetuksessa säädetyt toimenpiteet ovat biosidituotteita käsittelevän pysyvän komitean lausunnon mukaisia,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetusta (EY) N:o 1451/2007 seuraavasti:
   
               1)
            
            
               Korvataan 5 artiklan 3 kohta seuraavasti:
               ”3.   Komissio voi saamansa huomautuksen huomioon ottaen myöntää luvan poiketa 4 artiklan 1 kohdan soveltamisesta ja sallia aineen saattamisen poikkeusta anoneiden jäsenvaltioiden markkinoille enintään direktiivin 98/8/EY 16 artiklan 2 kohdan ensimmäisessä alakohdassa tarkoitettuun päivämäärään saakka edellyttäen, että jäsenvaltiot:
               
                           a)
                        
                        
                           varmistavat, että käytön jatkaminen on mahdollista vain sillä ehdolla, että ainetta sisältävät tuotteet hyväksytään aiottuun välttämättömään käyttötarkoitukseen;
                        
                     
                           b)
                        
                        
                           päättelevät, että käytettävissä olevat tiedot huomioon ottaen voidaan kohtuudella olettaa, ettei käytön jatkamisella ole ihmisten tai eläinten terveyteen tai ympäristöön vaikutuksia, joita ei voida hyväksyä;
                        
                     
                           c)
                        
                        
                           luvan myöntäessään määräävät kaikki tarvittavat toimenpiteet, joilla vähennetään riskejä;
                        
                     
                           d)
                        
                        
                           varmistavat, että kyseiset biosidituotteet, jotka jäävät markkinoille 1 päivän syyskuuta 2006 jälkeen, varustetaan uusilla merkinnöillä niiden käyttöehtojen mukaisesti, jotka jäsenvaltiot vahvistavat tämän kohdan mukaisesti, sekä
                        
                     
                           e)
                        
                        
                           varmistavat, että lupien haltijat tai asianomaiset jäsenvaltiot pyrkivät tarvittaessa löytämään vaihtoehtoja kyseisten aineiden käyttöön näissä käyttötarkoituksissa tai että laaditaan asiakirja-aineisto toimitettavaksi direktiivin 98/8/EY 11 artiklassa säädetyn menettelyn mukaisesti viimeistään kaksi vuotta ennen direktiivin 98/8/EY 16 artiklan 2 kohdan ensimmäisessä alakohdassa tarkoitettua päivämäärää.”
                        
                     
         
               2)
            
            
               Korvataan 6 artiklan ensimmäinen kohta seuraavasti:
               ”Poiketen 4 artiklan 1 kohdasta jäsenvaltiot voivat sallia, että markkinoille saatetaan enintään direktiivin 98/8/EY 16 artiklan 2 kohdan ensimmäisessä alakohdassa tarkoitettuun päivämäärään saakka tehoaineita, jotka koostuvat yksinomaan elintarvikkeista ja rehuista, jotka on tarkoitettu käytettäväksi valmisteryhmään 19 kuuluvina karkotteina tai houkutteina.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä huhtikuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 123, 24.4.1998, s. 1.
   
      (2)  EUVL L 325, 11.12.2007, s. 3.
   
      (3)  EUVL L 262, 6.10.2009, s. 40.